
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 283 

21 Νοεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

340. Σύσταση Ειδικής Υπηρεσίας Δημοσίων Έργων 

(ΕΥΔΕ) για τη μελέτη, κατασκευή και λειτουργία 
Οδικών Αξόνων με Παραχώρηση (ΕΥΔΕ/ΟΑΠ)... 1 

341. Τροποποίηση του Π.Δ. 243/1998 "Προϋποθέσεις 

απόκτησης αποδεικτικών ναυτικής ικανότητας 
και δικαιωμάτων υπηρεσίας στα πλοία" (Α 181), 
όπως έχει τροποποιηθεί με τα Π.Δ. 295/1999 (Α 
266), 19/2001 (Α 14), 162/2001 (Α 146) και 259/ 
2001 (Α 185), του Π.Δ. 17/1983 "Καθορισμός εξε¬ 
ταστικών περιόδων προς απόκτηση αποδεικτικών 
ναυτικής ικανότητας" (Α 14), του Β.Δ. 70/1971 "Πε¬ 
ρί ειδικών προσόντων υποψηφίων προς απόκτη¬ 
ση αποδεικτικών ναυτικής ικανότητας κλάδου 
προσωπικού γενικών υπηρεσιών" (Α 32), όπως 
έχει τροποποιηθεί. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 340 
Σύσταση Ειδικής Υπηρεσίας Δημοσίων Έργων (ΕΥΔΕ) για 
τη μελέτη, κατασκευή και λειτουργία Οδικών Αξόνων 
με Παραχώρηση (ΕΥΔΕ/ΟΑΠ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 "Περίαυ- 
ξήσεως θέσεων προσωπικού του Υπουργείου Δημοσίων 
Έργων και ρυθμίσεων συναφών θεμάτων" (ΦΕΚ 245/Α'), 
όπως αυτές τροποποιήθηκαν και συμπληρώθηκαν με το 
άρθρο 23του Ν. 1418/1984 (ΦΕΚ23/Α'). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα", (ΦΕΚ 137/Α'), το 
οποίο προστέθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/Α'). 


3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ138/Α'). 

4. Τις αποφάσεις ΚΥ/ΦΚ/ΠΑΡΧ/60137/8.1.2001, Δία/ 
0/1/20/9.4.2001 και Δ1α/0/7/36/26.6.2002 Υπουργού ΠΕ. 
ΧΩ.Δ.Ε., για την διενέργεια διαγωνισμών υλοποίησης με 
συμβάσεις παραχώρησης συνδυασμών παραχώρησης 
αυτοκινητοδρόμων στην Ελλάδα. 

5. Την γνωμοδότηση 590/2002 του Συμβουλίου της Επι¬ 
κράτειας, μετά από πρόταση της Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Σύσταση, τίτλος, αρμοδιότητες 

1. Συνιστάται προσωρινά Ειδική Υπηρεσία με τον τίτλο 
Ειδική Υπηρεσία Δημοσίων Έργων για τη μελέτη, κατα¬ 
σκευή και λειτουργία Οδικών Αξόνων με Παραχώρηση 
(ΕΥΔΕ/ΟΑΠ), η οποία υπάγεται στη Γενική Γραμματεία Δη¬ 
μοσίων Έργωντου Υ. Π Ε.ΧΩ.Δ. Ε. με αρμοδιότητα την προ¬ 
ετοιμασία των μελετών και των τευχών δημοπράτησης, τη 
δημοπράτηση, τη σύναψη των Συμβάσεων Παραχώρη¬ 
σης, την εποπτεία και επίβλεψη της μελέτης και κατασκευ¬ 
ής κατά την κατασκευαστική περίοδο, καθώς επίσης και 
την παρακολούθηση αυτών κατά την περίοδο λειτουργίας 
για τα τμήματα των κατωτέρω οδικών αξόνων: 
α) Αυτοκινητόδρομος Π.Α.Θ.Ε.: τμήμα Μαλιακός - Κλειδί, 
β) Αυτοκινητόδρομος Π.Α.Θ.Ε.: τμήμα: Ελευσίνα - Κό¬ 
ρινθος - Πάτρα 

και Ιονία Οδός: τμήμα: Πάτρα - Πύργος - Τσακώνα. 
γ) Κόρινθος - Τρίπολη - Καλαμάτα και κλάδος Λεύκτρο - 
Σπάρτη. 

δ) Ιονία Οδός: τμήμα: Αντίρριο - Ιωάννινα 
και Αυτοκινητόδρομος Π.Α.Θ.Ε.:τμήμα: Αθήνα - Μαλια- 
κός 

και συνδετήριος κλάδος Π.Α.Θ.Ε. Σχηματάρι - Χαλκίδα, 
ε) Αυτοκινητόδρομος Κεντρικής Ελλάδας: από Σκάρ- 
φεια έως Α/Κ Παναγιάς στην Εγνατία Οδό. 
στ) Οδικά Αστικά Έργα Αττικής: 
ί) Επέκταση του ανατολικού κλάδου Δυτικής Περιφερει¬ 
ακής Υμηττού μέχρι Ραφήνα, 
ϋ) Νότια επέκταση Δυτικής Περιφερειακής Υμηττού μέ¬ 
χρι Λεωφ. Βουλιαγμένης, 

ίϋ) Ν άτια σύνδεση Α/ΔΣπάτων με τη Λεωφ. Ποσειδώνος. 
ζ) Υποθαλάσσια αρτηρία Θεσσαλονίκης. 

2. Η ΕΥΔΕ Οδικών Αξόνων με Παραχώρηση ασκεί τις 
αρμοδιότητες Προϊστάμενης Αρχής και Διευθύνουσας 
Υπηρεσίας για τα έργα που εκτελεί, σύμφωνα με τις δια¬ 
τάξεις περί εκτελέσεως Δημοσίων Έργων, στο πλαίσιο 
των ανωτέρω έργων παραχώρησης. Για την άσκηση των 
αρμοδιοτήτωντης Προϊσταμένης Αρχής επιφυλάσσονται 
οι διατάξεις του άρθρου 29 του Ν. 1558/1985 (ΦΕΚ 
137/Α'). 

3. Έδρατης ΕΥΔΕ Οδικών Αξόνων με Παραχώρηση ορί¬ 
ζεται η Αθήνα και η διάρκεια και λειτουργίας της ορίζεται 
οκταετής από την έναρξη ισχύος του παρόντος Π.Δ/τος. 

Άρθρο 2 

Οργάνωση Υπηρεσίας 

1. Γιατην άσκηση των αρμοδιοτήτωντης Προϊσταμένης 
Αρχής συνιστώνται τα ακόλουθα Τμήματα: 

α. Τμήμα Εποπτείας Έργων, με αρμοδιότητα άλατα θέ¬ 
ματα μελέτης και κατασκευήςτωνέργωνπου εκτελούνται 
σύμφωνα με τη νομοθεσία περί Εκτελέσεως Δημοσίων 
Έργων και υλοποιούνται ως "παράλληλα έργα" στο πλαί¬ 
σιο των συμβάσεων παραχώρησης, καθώς επίσης και για 
τις μελέτες και λοιπές δράσεις προετοιμασίας των δια¬ 
γωνισμών. 

β. Τμήμα Διοικητικού - Οικονομικού, με αντικείμενο τον 
χειρισμό όλων των διοικητικών και οικονομικών θεμάτων 
της ΕΥΔΕ, την εκτέλεση πληρωμών των έργων, την τήρη¬ 
ση πρωτοκόλλου και την γραμματειακή υποστήριξη της 
ΕΥΔΕ. 

2. Γ ια τη Διενέργεια των σχετικών Διαγωνισμών και τη 
διαχείριση των Συμβάσεων Παραχώρησης καθώς και για 
την άσκηση της αρμοδιότητας της Διευθύνουσας Υπηρε¬ 
σίας, συνιστώνται τα ακόλουθα Τμήματα: 

α. Τμήμα Οδικών Αξόνων Κεντρικής και Βόρειας Ελλά¬ 
δας, για τα ακόλουθα τμήματα οδικών αξόνων: 

1) Ιονία Οδός: τμήμα: Αντίριο - Ιωάννινα και τμήμα 
Π.Α.Θ.Ε.: Αθήνα - Μαλιακός και συνδετήριος κλάδος 
Π.Α.Θ.Ε. Σχηματάρι - Χαλκίδα 

2) Π.Α.Θ.Ε.: Τμήμα Μαλιακός - Κλειδί 

3) Αυτοκινητόδρομος Κεντρικής Ελλάδας: από Σκάρ- 
φεια έως Α/Κ Παναγιάς. 

β. Τμήμα Οδικών Αξόνων Πελοποννήσου, για τα ακό¬ 
λουθα τμήματα οδικών αξόνων: 

1) Κόρινθος - Τρίπολη - Καλαμάτα και κλάδος Λεύκτρο - 
Σπάρτη. 

2) Π.Α.Θ.Ε.: Τμήμα: Ελευσίνα - Κόρινθος - Πάτρα και Ιο- 
νία Οδός: τμήμα: Πάτρα - Πύργος - Τσακώνα. 

γ. Τμήμα Αστικών Οδικών Έργων, για τα ακόλουθα τμή¬ 
ματα οδικών αξόνων: 

1) Οδικά Αστικά Έργα Αττικής: 

ί) Επέκταση του ανατολικού κλάδου Δυτικής Περιφε¬ 
ρειακής Υμηττού μέχρι Ραφήνα, 

ϋ) Νότια επέκταση Δυτικής Περιφερειακής Υμηττού μέ¬ 
χρι Λεωφ. Βουλιαγμένης, 

ίϋ) Νότια σύνδεση Α/ΔΣπάτων με τη Λεωφ. Ποσειδώνος 
και 

2) Υποθαλάσσια αρτηρία Θεσσαλονίκης. 

Αντικείμενο των ανωτέρω Τμημάτων είναι: 

α) Η μέριμνα για την εκπόνηση και έγκριση των τευχών 
δημοπράτησης των συμβάσεων παραχώρησης, η δημο- 
πράτηση αυτών, η σύναψη των συμβάσεων παραχώρη¬ 
σης και η διαχείριση αυτών κατά την περίοδο κατασκευ¬ 


ής, η επιμέλεια όλωντων απαιτούμενων ενεργειών για την 
κάλυψη των υποχρεώσεων του Δημοσίου που απορρέουν 
από τις σχετικές Συμβάσεις Παραχώρησης, η επιμέλεια 
και παρακολούθηση εκπόνησης των απαιτουμένων μελε¬ 
τών, εγχειριδίων λειτουργίας, προγραμμάτων συντήρη¬ 
σης και ότι σχετικά ορίζονται στις σχετικές Συμβάσεις Πα¬ 
ραχώρησης για την ομαλή λειτουργία, συντήρηση και εκ¬ 
μετάλλευση των έργων και την εποπτεία της λειτουργίας 
των παραχωρούμενων έργων, ως και της ορθής εκμετάλ¬ 
λευσης αυτών. 

β) Η άσκηση αρμοδιοτήτων Διευθύνουσας Υπηρεσίας 
για όλα τα θέματα μελέτης και κατασκευής των έργων 
που εκτελούνται σύμφωνα με τη νομοθεσία περί Εκτελέ¬ 
σεως Δημοσίων Έργων και υλοποιούνται ως "παράλληλα 
έργα" στο πλαίσιο των συμβάσεων παραχώρησης, καθώς 
επίσης και για τις μελέτες και λοιπές δράσεις προετοιμα¬ 
σίας των διαγωνισμών. 

Άρθρο 3 

Προϊστάμενοι Υπηρεσίας και Τμημάτων 

1. Της ΕΥΔΕ και των Τμημάτων της προΐστανται υπάλ¬ 
ληλοι κλάδων ΠΕ Πολιτικών Μηχανικών ή Αγρονόμων - 
Τοπογράφων Μηχανικών, εκτός του Τμήματος Διοικητι¬ 
κού - Οικονομικού που προίσταται υπάλληλος κλάδου ΠΕ 
Διοικητικού - Οικονομικού. Ο ορισμός των ανωτέρω Προϊ¬ 
σταμένων γίνεται σύμφωνα με τις ισχύουσες διατάξεις. 

2. Ο Προϊστάμενος της ΕΥΔΕ, συμμετέχει στα αρμόδια 
Τμήματα Κατασκευών και Μελετών του Συμβουλίου Δη¬ 
μοσίων Έργων, των οποίων η σύνθεση καθορίζεται με τις 
διατάξεις του άρθρου 5 της 80855/5439/6.8.1992 απόφα¬ 
σης των Υπουργών Προεδρίας της Κυβέρνησης και Περι¬ 
βάλλοντος, Χωροταξίας και Δημοσίων Έργων και του 
Υφυπουργού Περιβάλλοντος, Χωροταξίας και Δημοσίων 
Έργων (ΦΕΚ 573/Β', παρ. 2 στοιχείο γ και στοιχείο δ), ως 
μέλος και εισηγητής για τα θέματα της ΕΥΔΕ, αναπλη- 
ρούμενος σύμφωνα με τα οριζόμενα στις διατάξεις αυ¬ 
τές. 

3. Τον Προϊστάμενο της ΕΥΔΕ, απουσιάζοντα ή κωλυό¬ 
μενο, αναπληρώνουν οι Προϊστάμενοι των Τμημάτων του 
άρθρου 2 του παρόντος με την επιφύλαξη των διατάξεων 
του άρθρου 97του Ν. 2683/99 (ΦΕΚ 19/Α'). 

4. Η αναπλήρωση του προϊσταμένου της ΕΥΔΕ σε θέ¬ 
ματα άσκησης αρμοδιοτήτων Προϊσταμένης Αρχής γίνε¬ 
ται από τον προϊστάμενο του Τμήματος Εποπτείας Έρ¬ 
γων. 

Άρθρο 4 

Θέσεις Προσωπικού - Στελέχωση Υπηρεσίας 

1. Οι θέσεις προσωπικού της ΕΥΔΕ καθορίζονται σε 78 
υπαλλήλους και κατανέμονται κατά κατηγορία και κλάδο 


ως εξής: 

Α. ΚΑΤΗΓΟΡΙΑ ΠΕ ΘΕΣΕΙΣ 

- Πολιτικών Μηχανικών 20 

- Αρχιτεκτόνων Μηχανικών 3 

- Μηχανολόγων - Ηλεκτρολόγων Μηχανικών 4 

- Αγρονόμων - Τοπογράφων Μηχανικών 3 

- Διοικητικού - Οικονομικού 4 

-Γεωλόγων 4 

- Γεωπόνων - Δασολόγων 2 

- Πληροφορικής 2 

Β. ΚΑΤΗΓΟΡΙΑΤΕ ΘΕΣΕΙΣ 

- Τεχνολογικών Εφαρμογών 8 

- Πληροφορικής 

2 

- Διοικητικού - Λογιστικού 

3 

ΚΑΤΗΓΟΡΙΑ ΔΕ 

ΘΕΣΕΙΣ 

-Τεχνικού 

10 

- Προσωπικού Η/Υ 

3 

- Διοικητικού - Λογιστικού 

10 

ΣΥΝΟΛΟ: 78 


2. Η στελέχωση της ΕΥΔΕ γίνεται με μόνιμους ή με σύμ¬ 
βαση υπαλλήλους που υπηρετούν στις Υπηρεσίες της Γε¬ 
νικής Γραμματείας Δημοσίων Έργων, με αποσπάσεις 
υπαλλήλων από άλλους φορείς του δημοσίου τομέα που 
σχετίζονται με την κατασκευή ή την χρήση και λειτουργία 
των έργων και όταν δεν υπάρχουν αντίστοιχες ειδικότη¬ 
τες ή δεν μπορεί να διατεθεί προσωπικό αναλογών προ¬ 
σόντων, με ειδικό προσωπικό απαιτουμένων ειδικοτήτων, 
που προσλαμβάνονται σύμφωνα με τις ισχύουσες σχετι¬ 
κές διατάξεις. 

Άρθρο 5 

Κατάργηση αρμοδιοτήτων άλλων υπηρεσιών 

Εντός μηνός από τη δημοσίευση του παρόντος στην 
Εφημερίδα της Κυβερνήσεως οι αναφερόμενες αρμοδιό¬ 
τητες του άρθρου 1 εδ. 1 του Π.Δ. 71/2001 (ΦΕΚ Α/63) κα¬ 
θώς επίσης και οι αναφερόμενες αρμοδιότητες στο Π.Δ. 
102/2000 (ΦΕΚ Α/99) για εκτέλεση έργων με παραχώρη¬ 
ση μεταφέρονται και ασκούνται από την ΕΥΔΕ Οδικών 
Αξόνων με Παραχώρηση. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κ. ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 341 
Τροποποίηση του Π.Δ. 243/1998 "Προϋποθέσεις απόκτη¬ 
σης αποδεικτικών ναυτικής ικανότητας και δικαιωμά¬ 
των υπηρεσίας στα πλοία" (Α 181), όπως έχει τροπο¬ 
ποιηθεί με τα Π.Δ. 295/1999 (Α 266), 19/2001 (Α 14), 
162/2001 (Α 146) και 259/2001 (Α 185), του Π.Δ. 
17/1983 "Καθορισμός εξεταστικών περιόδων προς 
απόκτηση αποδεικτικών ναυτικής ικανότητας" (Α 14), 
του Β.Δ. 70/1971 "Περί ειδικών προσόντων υποψηφίων 
προς απόκτηση αποδεικτικών ναυτικής ικανότητας 
κλάδου προσωπικού γενικών υπηρεσιών" (Α 32), όπως 
έχει τροποποιηθεί. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2, 75, 76, 77, 78 και 81 του 
Ν.Δ.. 187/1973 "Περί Κώδικος Δημοσίου Ναυτικού Δικαί¬ 
ου" (Α' 261). 


2. Τις διατάξεις των άρθρων 4 και 8 του Ν. 1314/1983 
"Γιατην κύρωση της διεθνούς σύμβασης "Για πρότυπα εκ¬ 
παίδευσης έκδοσης πιστοποιητικών και τήρησης φυλα¬ 
κών των ναυτικών 1978"" (Α'2). 

3. Τις διατάξεις του άρθρου 29Α παρ. 2 εδ. 1 του Ν. 
1558/1985 (Α' 137), όπως αυτό προστέθηκε με το άρθρο 
27 του Ν. 2081/1992 (Α' 154) και αντικαταστάθηκε από το 
άρθρο 1 παρ. 2α του Ν. 2469/1997 (Α'38). 

4. Την γνωμοδότηση του Συμβουλίου Εμπορικού Ναυτι¬ 
κού 359/10.4.2002. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

6. Την γνωμοδότηση του Συμβουλίου της Επικράτειας 
414/31.7.2002 μετά από πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 

1. Το εδάφιο (α) της παραγράφου 2 Ατού άρθρου 1 του 
Π.Δ. 243/1998, όπως είχε αντικατασταθεί με το άρθρο μό¬ 
νο παρ. 2του Π.Δ. 162/2001, αντικαθίσταται ως εξής: 

"α) Θαλάσσια υπηρεσία 24 μηνών μετά την απόκτηση δι¬ 
πλώματος Πλοιάρχου Γ' τάξης Ε.Ν. με ειδικότητα Αξιω¬ 
ματικού καταστρώματος από την οποία η μισή τουλάχι¬ 
στον σε πλοία πάνω από 2.500 ο.χ. 

Για τους κατόχους διπλώματος Πλοιάρχου Γ τάξης, 
προερχόμενους από Ραδιοτηλεγραφητές Α' ή Β' τάξης 
Ε.Ν., η ανωτέρω θαλάσσια υπηρεσία μειώνεται σε δεκαο¬ 
κτώ (18) μήνες από τη ν οποία η μισή το υλάχιστον σε πλοία 
πάνω από 2.500 ο.χ.". 

2. Το εδάφιο (β) της υποπαραγράφου Β της παραγρά¬ 
φου 2 του άρθρου 2 του Π.Δ. 243/1998 αντικαθίσταται ως 
εξής: 

"(β) Διεύθυνση Μηχανοστασίου πλοίων που κινούνται 
με μηχανές ισχύος μέχρι 2000 κιλοβάτ (Κ.\Λ/.), εφόσον 
έχει θαλάσσια υπηρεσία 12 μηνών με ειδικότητα Β' Μηχα¬ 
νικού". 

3. Στην υποπαράγραφο Β της παραγράφου 3 του άρ¬ 
θρου 2 του Π.Δ. 243/1998 προστίθεται εδάφιο (δ), ως 
εξής: 

"δ) Διεύθυνση Μηχανοστασίου πλοίων που κινούνται με 
μηχανές ισχύος μέχρι 1100 κιλοβάτ (Κ ,\Ν.), εφόσον έχει 
θαλάσσια υπηρεσία ως Αξιωματικός Μηχανής 24 μηνών, 
εκ των οποίων 12 μήνες ως Β' Μηχανικός σε μηχανοστά¬ 
σιο ίδιας ιπποδύναμης". 

4. Το δεύτερο εδάφιο της παραγράφου 4 του άρθρου 
11 του Π.Δ. 243/1998 όπως είχε αντικατασταθεί με το άρ¬ 
θρο 2 του Π.Δ. 259/2001, αντικαθίσταται ως εξής: 

"Οι κάτοχοι διπλωμάτων Πρακτικών Πλοιάρχων και 
Πρακτικών Μηχανικών Ε.Ν. δύνανται να αποκτήσουν μη 
προαγωγικά διπλώματα Πλοιάρχων και Μηχανικών Γ τά¬ 
ξης Ε.Ν. αντίστοιχα, εφόσον: 

α) είναι εν ενεργεία ναυτικοί, σύμφωνα μετηνπερ. α'της 
παρ. 1 του άρθρου 76 του ΚΔΝΔ, 

β) κατέχουν Πιστοποιητικό Συνεχούς Ικανότητας και Εκ¬ 
συγχρονισμού των Γνώσεων, ή έχουν θαλάσσια υπηρε¬ 
σία, με ειδικότητα Διακυβέρνησης πλοίων χωρητικότητας 
άνω των 75 ολική χωρητικότητα (ο.χ.) ή Διεύθυνσης ή 
Προσωπικού Μηχανοστασίου πλοίων που κινούνται με 
μηχανές ισχύος πάνω από 200 Κ\Λ/, αντίστοιχα, ή Αξιωμα¬ 
τικού Φυλακής Γεφύρας - Μηχανής, καθώς και Προσωπι¬ 
κού Καταστρώματος, διάρκειας ενός (1) έτους από την 
απόκτηση του αντίστοιχου διπλώματος. Η εν λόγω υπη- 

ρεσία μειώνεται κατά έξι (6) μήνες για όσους έλαβαν μέ¬ 
ρος σε εξετάσεις για την απόκτηση του διπλώματος των 
από 1.1.1996 και μετέπειτα. 

γ) αποφοιτήσουνεπιτυχώς, μέχρι31.12.2003, από Ειδι¬ 
κό τμήμα Εκπαίδευσης Δημόσιας Σχολής Πλοιάρχων ή 
Μηχανικών, αντίστοιχα. 

Οι κάτοχοι διπλώματος Πρακτικού Μηχανικού Ε.Ν. που 
δεν θα φοιτήσουν σε ειδικό τμήμα εκπαίδευσης, λαμβά¬ 
νουν πτυχίο Μηχανοδηγού Α' Τάξης Ε.Ν. εφόσον πλη¬ 
ρούν τις λοιπές προϋποθέσεις του παρόντος". 

5. Στο άρθρο 11 του Π.Δ. 243/1998, προστίθενται παρά¬ 
γραφοι 5, 6, 7, 8 και 9 ως εξής: 

"5. Οι κάτοχοι Πιστοποιητικού Ικανότητας προς εκτέλε¬ 
ση καθηκόντων Αξιωματικού φυλακής γεφύρας οι οποίοι 
έχουν συμπληρώσει τριετή (3) θαλάσσια υπηρεσία κατα¬ 
στρώματος και επιπλέον έχουν ασκήσει επί δώδεκα (12) 
μήνες καθήκοντα Αξιωματικού φυλακής γεφύρας υπό την 
επίβλεψη του Πλοιάρχου ή προσοντούχου Αξιωματικού, 
μπορούν να αποκτήσουν δίπλωμα Πλοιάρχου Γ τάξης, μη 
προαγωγικό, εφόσον: 

α) είναι εν ενεργεία ναυτικοί σύμφωνα μετηνπερ. α'της 
παρ. 1 του άρθρου 76 του ΚΔΝΔ 

β) αποφοιτήσουν επιτυχώς από Ειδικό Τμήμα Εκπαί¬ 
δευσης Δημόσιας Σχολής Πλοιάρχων 

γ) είναι κάτοχοι των πιστοποιητικών εκπαίδευσης από 
Δημόσιες Σχολές Ε.Ν. των γνωστικών αντικειμένων της 
παρ. 3 Α(β) του άρθρου 1 του παρόντος. 

6. Όσοι απόφοιτοι Τεχνικών Επαγγελματικών Εκπαι¬ 
δευτηρίων (Τ.Ε.Ε.), Τομέα Ναυτικού και Ναυτιλιακού, 
(άρθρ. 16 Ν. 2743/1999, Α' 211), ειδικότητας Πλοιάρχων 
Ε.Ν. ή Μηχανικών Ε.Ν., αποκτήσουν πτυχίο επιπέδου 3 
του άρθρου 6 παρ. 1 περιπτ. γ'του Ν. 2009/1992 (Α' 18), 
των μεν ημερησίων μέχρι 30.9.2003, των δε εσπερινών μέ¬ 
χρι 30.6.2005, αποκτούν δίπλωμα Πλοιάρχου Γ' τάξης 
Ε.Ν. ή Μηχανικού Γ τάξης Ε.Ν. εφόσον έχουν τα ειδικά 
προσόντα της παρ. 4 Ατού άρθρου 1 και της παρ. 4 Ατού 
άρθρου 2 του παρόντος, αντίστοιχα. 

7. Οι κάτοχοι απολυτηρίων τίτλων δευτεροβάθμιας εκ¬ 
παίδευσης και οι κάτοχοι διπλωμάτων Ραδιοτηλεγραφη- 
τών Α' και Β'τάξης Ε.Ν., έστω και αν δεν είναι απόφοιτοι 
ΑΔΣΕΝ, μπορούν να αποκτήσουν το δίπλωμα Πλοιάρχου 
Γ τάξης Ε.Ν. εφόσον αποφοιτήσουν επιτυχώς από το ει¬ 
δικό τμήμα υποψηφίων Πλοιάρχων Γ τάξης Ε.Ν. μέχρι 
31.12.2002 και διαθέτουν τα λοιπά προσόντα της παρ. 3 Α 
του άρθρου 1 του παρόντος. 

8. Για τους υποψηφίους Μηχανικούς Γ', που είναι πτυχι- 
ούχοιΛυκείων Εμπορικού Ναυτικού (Λ.Ε.Ν.) Μηχανικώνή 
αντίστοιχων ισότιμων Σχολών, οι οποίοι μέχρι 31.1.2002 
έχουν ήδη εκτελέσει θαλάσσια υπηρεσία 12 μηνών του¬ 
λάχιστον, με ειδικότητα μηχανής σε μηχανοστάσια πλοί¬ 
ων που κινούνται με μηχανές ισχύος πάνω από 450 Κ\Λ/, η 
συνολικά απαιτούμενη θαλάσσια υπηρεσία κατευθυνόμε- 
νης εκπαίδευσης καθορίζεται σε 12 μήνες. 

9. Κάτοχοι αδείας Ναύτη, πτυχίων Ναυκλήρου, Κυβερ¬ 
νήτη Τουριστικών Θαλαμηγών, Κυβερνήτη Ρυμουλκών, 
Κυβερνήτη Β'-Γτάξης Ε.Ν. καθώς και αδειών Χειριστή μη¬ 
χανής, Θερμαστή, πτυχίων Λιπαντή, Αρχιθερμαστή, Μη¬ 


χανοδηγού Β' τάξης Ε.Ν., που έχουν αποκτήσει τα απο¬ 
δεικτικά τους έως τις 31.1.2002, έστω και αν δεν είναι κά¬ 
τοχοι απολυτηρίου Γυμνασίου ή ισότιμης Σχολής του 
εξωτερικού μπορούν να αποκτήσουν τα πτυχία και άδειες 
που προβλέπονται για το προσωπικό καταστρώματος 
πλοίων παράκτιων πλόων, τους λοιπούς ναυτικούς κατα¬ 
στρώματος πλοίων και τους λοιπούς ναυτικούς μηχανής 
πλοίων, αντίστοιχα, όπως καθορίζονται στα άρθρα 1 και 2 
του παρόντος, με την θαλάσσια υπηρεσία και τις λοιπές 
προϋποθέσεις που απαιτούνται για τους κατόχους απο¬ 
λυτηρίου Γυμνασίου ή ισότιμης Σχολής του εξωτερικού. 
Το αυτό ισχύει και για τους υποψήφιους προς αρχική από¬ 
κτηση αδείας Ναύτη, πτυχίων Ναυκλήρου, Κυβερνήτη 
Τουριστικών Θαλαμηγών, Κυβερνήτη Ρυμουλκών, Κυ¬ 
βερνήτη Β'-Γ τάξης Ε.Ν. καθώς και αδειών Χειριστή μη¬ 
χανής, Θερμαστή, πτυχίων Λιπαντή, Αρχιθερμαστή, Μη¬ 
χανοδηγού Β'τάξης Ε.Ν.,που έχουν αρχίσει την απαιτού- 
μενη θαλάσσια υπηρεσία για την απόκτηση των 
παραπάνω πτυχίων-αδειών Ε.Ν. πριν τις 31.1.2002". 

Άρθρο 2 

Στην παράγραφο 1 του άρθρου 2 του Π.Δ. 17/1983 (Α 
14) προστίθεται δεύτερο εδάφιο, ως εξής: 

"Για τους υποψηφίους προς απόκτηση διπλώματος Μη¬ 
χανικού Γ τάξης, πτυχίων Κυβερνήτη Α'-Β'τάξης, Κυβερ¬ 
νήτη Ρυμουλκών, Κυβερνήτη Τουριστικών Θαλαμηγών, 
Ναυκλήρου και Μηχανοδηγών Α'-Β'τάξης, χορηγείται μία 
ακόμη εξεταστική περίοδος εντός του 2002, κατά την 
οποία παρέχεται δικαίωμα επανεξέτασης για όσους 
έχουν συμμετάσχει σε προηγούμενες εξεταστικές περιό¬ 
δους". 

Άρθρο 3 

Στην περ. α'της παρ. 2του άρθρου 2του Β.Δ. 70/1971 
(Α 32), όπως τροποποιήθηκε με το Π.Δ. 586/1978 (Α 125), 
προστίθεται εδάφιο ως εξής: 

"Θαλάσσια υπηρεσία, μέχρι δώδεκα μήνες, που πραγ¬ 
ματοποιείται κατά την διάρκεια της θητείας των υποψη¬ 
φίων, σε πλοία του Πολεμικού Ναυτικού τα οποία βρίσκο¬ 
νται σε κατάσταση ενέργειας, λαμβάνεται υπόψη για την 
συμπλήρωση της συνολικά απαιτούμενης για την από¬ 
κτηση διπλώματος Οικονομικού Β'τάξης Ε.Ν.". 

Άρθρο 4 

Από την έναρξη της ισχύος του παρόντος καταργείται 
κάθε διάταξη που είναι αντίθετη με αυτό. 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 14 Νοεμβρίου 2002 

